
Autori odgovaraju na članak dr. sc. Josipa Jurčevića, koji je 
objavljen u Društvenim istraživanjima br. 4/2012, a u kojemu 
se tvrdi da nije do sada pronađena presuda Mili Budaku s 
prvoga poslijeratnog velikog suđenja (1945). U ovome rea- 
Giranju autori ispravljaju tu tvrdnju i utvrđuju više nepoznatih 
činjenica koje se odnose na suđenje Budaku i većem broju 
visokih dužnosnika Nezavisne Države Hrvatske. 


Ključne riječi: Mile Budak, politička suđenja, presuda 


E-mail: tomislav.jonjicezg.t-com.hr 


U svojem inače korisnom radu o djelovanju jugoslavenskih ko- 
munističkih vojnih sudova, dr. Josip Jurčević, u kontekstu na- 
pomene da su akteri i suvremenici očito sustavno izbjegavali 
potanje govoriti o toj mračnoj stranici hrvatske i jugoslaven- 
ske povijesti, spominje i presudu protiv dr. Mile Budaka. Ne 
tvrdi pritom da ta presuda ne postoji, nego oprezno - poziva- 
jući se na zbirku članaka o Budaku koju je priredio Darko Sa- 
grak - tvrdi kako "izvorna presuda još nije pronađena" (Jurče- 
vić, 2012, str. 1010). U stvarnosti je "presuda protiv M. Buda- 
ka" i pronađena i objavljena, a njome nije osuđen samo Bu- 
dak nego čak deset osoba. 

Naime, nakon žurno i vrlo sumarno provedene istrage i 
saslušanja osumnjičenika bez nazočnosti branitelja, javni tu- 
žitelj Hrvatske podigao je 1. lipnja 1945. optužnicu br. K. 68/ 
1945. protiv dr. Mile Budaka i devet visokih političkih, pravo- 
sudnih i vojnih dužnosnika Nezavisne Države Hrvatske koji 

jaručen« 

su bili isporučeni: pukovnika Jurja Juce Rukavine, predsjed- 

nika Prijekoga suda dr. Ivana Vidnjevića, predsjednika Hrvat- 

ske državne vlade, dr. Nikole Mandića, te ministara dr. Julija 

Makanca, Nikole Steinfela i dr. Pavla Cankija, kao i ustaškoga 

doglavnika Ademage Mešića, generala Lavoslava Milića i gla- 

vara građanske uprave u oslobođenoj Dalmaciji, dr. Bruna 

Nardellija. Svima je stavljeno na teret: da su osnovali "protu- 

narodnu terorističko-izdajničku organizaciju 'Ustaša, odno- 
sno naknadno istoj pristupili ili bili sa njom usko povezani", 
pa su time počinili zločin veleizdaje protiv vlastitog naroda; 
da su "kao rukovodioci, prvaci, podstrekači, pomagači (...) inspi- 
rirali, organizirali i sudjelovali u izvršenju" velikoga broja zlo- 
čina, od kojih je znatan broj poimence, ali vrlo općenito, na- 
veden (Petrinović, 2002). Rosa i g 

Vojdrag Berčić, koji je kao nesvršeni student prava bio is- 

tražitelj i Budaku i Mandiću, ustvrdio je kasnije da su svi op- 
tuženici imali "svoje odvjetnike" (Rašeta, 2004, str. 46-47). Ta je 
tvrdnja uglavnom netočna. Osumnjičenici nisu imali branite- 
lje tijekom istrage, a ni pošto je optužnica podignuta, njihovo 
se-pravo na obranu nije poštovalo. Poznati zagrebački odvjet- 
nik dr:Ivo Politeo u svojim nedatiranim,ali očito naknadnim, 
bilješkama zapisao je: "Dana 30. svibnja 1945. obaviješten o ii 
boru braniteljem, 1. lipnja primio optužnicu, pročitao nju i spi- 
se i imao opći zajednički razgovor u zatvoru sa svim optuže-. 
nicima (osam, odnosno devet). Rasprava 2. lipnja nije zapo- 
čela, jerje odgođena zbog nezgode jednoga člana vijeća." (HR- 
_HDA-416, Odvjetnička pisarnica Ivo Politeo, k. 3, spis: Mile 
Budak — proces 1945., nereg. i Štajduhar, 2002). Iz toga proizla- 
zi da je Politeo branio najmanje osam, a vjerojatno čak devet 
od ukupno deset optuženika. I pravno neukoj osobi posve je 
jasno da su time prekršena njihova osnovna prava, jer su nji- 
hovi interesi mogli biti (a nesumnjivo i jesu bili) bar u djelo- 
mičnoj koliziji, pa ih nipošto nije smio braniti jedan branitelj, 
čak i da mu je ostavljeno dovoljno vrijeme za pripremu. 

U svojim bilješkama Politeo ne spominje nikakve kasnije 
konzultacije s bilo kojim od optuženika nakon toga petka, 1. 
lipnja 1945., nego navodi da je "petoga lipnja obaviješten da 

će sutra biti rasprava" (HR-HDA-416, Politeo). Zato možemo 
samo nagađati je li mu daljnja priprema obrane u dogovoru s 
branjenicima onemogućena (što je prilično vjerojatno kad se 
ima na umu da su Politeove konzultacije s nadbiskupom dr. 
Alojzijem Stepincem godinu i pol kasnije bile također vrlo o- 
graničene), ili ju je on sam smatrao nepotrebnom. 

Glavna rasprava doista je i održana toga 6. lipnja, ali nije 
sasvim jasno tko je zastupao optužbu. Clan sudskoga vijeća 
Gabro Divjanović nimalo ne dvoji oko toga da je tužitelj na 
glavnoj raspravi bio upravo Jakov Blažević, pa dodaje da je 
on, skupa s Josipom Hrnčevićem, vodio "sve u vezi suđenja 

Budaku i drugim ustaškim ministrima" (Tuđen, 1990). I Berčić 
tvrdi da je optužnicu zastupao Blažević, a da mu je asistirao Dra- 
go Desput (Hudelist, 2003). Iz Politeovih bilježaka također pro- 
izlazi da je tužitelj na glavnoj raspravi bio Blažević (HR-HDA- 
-416, Politeo, k. 3). Međutim, iako se u Tanjugovu izvješću sa 
suđenja, objavljenom 7. lipnja u jugoslavenskom tisku, citira- 
ju oštre optužbe i replike koje je optuženicima i obrani upući: 
vao javni tužitelj Blažević, on je nakon 1990. izričito poricao 
da je zastupao optužbu u tom predmetu (Štajduhar, 2000). Još 
zanimljivije je da je petnaestak godina ranije tvrdio kako Bu- 
dak i družina uopće nisu suđeni u Zagrebu nego pred Vojnim 
sudom Generalštaba Jugoslovenske armije u Beogradu. U skla- 
du s time, u svoju knjigu — u koju su uvršteni njegovi tuži- 
teljski govori s velikih poratnih postupaka — nije unio baš ni- 
šta skopčano sa suđenjem Budaku i družini (Blažević, 1976, str. 
120 i dr.). Doista je teško objasniti takve Blaževićeve tvrdnje, 
jer je proces Budaku i nekolicini najviših dužnosnika NDH bio 
u političkom pogledu prvi i najvažniji poratni proces sve do 
suđenja nadbiskupu Stepincu, a Blažević je u vrijeme objavlji- 
vanja svoje knjige, pa i kasnije, dao čitav niz izjava i razgovo- 
ra u kojima je zastupao stajališta što nedvoumno potvrđuj&da 
se svoje poratne tužiteljske uloge nije sramio niti je o njoj iz- 
bjegavao govoriti. 

Glavna rasprava u postupku protiv Budaka i ostalih pro- 
vedena je iznimnom brzinom, bez ozbiljnog izvođenja doka- 
za i saslušanja svjedoka. Ovako ju je u svojim kasnijim bilješka- 
ma opisao Politeo: "Šestoga lipnja 1945. rasprava od osam u- 
jutro do 13,30, nastavak u 15 sati, svršetak oko 20, proglašenje 
oko 20,40, čitanje presude od 20,40 do 21,15. Predsjedao sud- 
ski pukovnik Hrnčević, članovi vijeća major Divjanović i ka- 
petan Ranogajec. Javni tužilac Jakov Blažević." (HR-HDA-416, 
Politeo, k. 3): Naravno, osuda se znala unaprijed. Član sud- 
skoga vijeća Gabrijel Divjanović izjavio je šezdesetak godina 
kasnije kako se ne sjeća da je uopće čitao spis, dodajući da on 
ionako nije "imao osobitih ingerencija" i da je Budaku posta- 
vio "nekoliko pitanja više reda radi" (Tuđen, 1990; Sagrak, 2006, 
str. 481—483). 

O tome kako je doista teklo suđenje još rječitije i očito pre- 
ciznije od njegovih kasnijih bilježaka govori jedno Politeovo 
pismo iz srpnja 1946. godine. To je pismo napisano, dakle, ma- 
lo više od godine dana nakon suđenja, dok je Politeovo sjeća- 
nje bilo još svježe. Na početku srpnja 1946. on je, naime, pri- 
mio pismo koje mu je 27. lipnja te godine uputio splitski od- 
vjetnik dr. Ivo Tartaglia. U pismu je stajalo: "Dragi kolega Po- 
liteo. Gđa Rita Nardelli, čijeg ste supruga vi branili na kazne- 
noj raspravi pred Vojnim sudom u Zagrebu, zamolila me da joj 
sastavim molbu za pomilovanje. Obećao sam da ću to učiniti, 
ne kao odvjetnik, već kao 'prijatelj i čovjek'. Ali Rita Nardelli 

nema nikakvih podataka o postupku, pa me uputila da vas za- 
molim da mi date barem najnužnije podatke, koji je naslov 
suda, ako imate optužnicu i osudu, pošaljite mi to, kako bih 
imao podatke kome treba uputiti molbu." 

Na tu je molbu Politeo odvratio pismom od 1. srpnja 1946., 
u kojem navodi da molbi može tek djelomično udovoljiti: "O 
zatraženoj presudi mogu Vam vrlo malo saopćiti, jer nisam 
mogao držati ni jednu ispravu, pače ni optužnicu, u koju sam 
imao samo uvid do konca procesa. Sudio je Vojni sud II. Ar- 
mije dne 6. lipnja p. g. Rasprava protiv sve desetorice trajala 
je od jutra 8 sati do navečer 9 sati, kada je presuda samo pro- 
glašena, ali mi pismeno nije saopćena. Prema tome neznam ni 
oznaku spisa. Suđeni su zbog djela veleizdaje i ratnog zločin- 
stva po Vojnom zakonu, i to Nardelli na kaznu robije u traja- 
nju od 20 godina i na trajan gubitak građanske časti i konfis- 
kaciju imovine. Optužilo ga se što je kao građanski glavar Dal- 
macije i kasnije funkcionar ministarstva vanjskih poslova [1] su- 
rađivao sokupatorom i njegovim pomagačima. Branio se pri- 
silom i upornim nastojanjem, da što više spriječi i umanji (...) 
koja su prijetila narodu od drugih. Detalja inkriminacije ne 
mogu se sjetiti, mislim, da ih nije bilo mnogo i da nisu važni, 


jer je za osudu dostajala gore (...)menuta činjenica o njegovu 


odnosu prema ustašama i okupatoru. 


Mislim da vam je za molbu za pomilovanje to dovoljno jer 
se u njojionako ne možete upuštati u ocjenu suda, a olakotne 
okolnosti i razloge dostojnosti pomilovanja i onako će vam re- 
ći osuđenikova gospođa." (HR-HDA-416. Odvjetnička pisar- 
nica Ivo Politeo. Rukopisna ostavština I. Politeo, k. 16, spis: 
Nardelli (Bruno) Rita). 

Iz toga jasno proizlazi da Politeo — kao branitelj većine op- 
tuženika — nije imao na raspolaganju ni optužnice ni presude, 
a nije znao čak ni broj spisa, iz čega proizlazi da nije dobio ni 
zapisnik s glavne rasprave, jer bi u zapisniku nužno bio nave- 
den i broj spisa. Optužnicu je ipak čitao. Pritom je nemoguće 
sa sigurnosti ustanoviti je li mu optužnica s popisom dokaza 
uručena 1. lipnja 1945., pa ju je on imao u posjedu bar do o- 
končanja glavne rasprave 6. lipnja, ili mu je ipak uručena tek 
u sudnici, pa ju je morao vratiti istoga dana. Vjerojatnijim se 
čini potonje, jer da je Politeo optužnicu imao punih šest dana, 
ne bi bilo razumno da je vlasti traže natrag, jer ju je on u tom 
razdoblju lako mogao fotografirati ili načiniti njezin prijepis. 

U svakom slučaju, iz toga bez ikakve dvojbe proizlazi da 
ni Politeo ni Nardelli, odnosno njegova supruga, ni na počet- 
ku ljeta 1946. nisu raspolagali pismenim otpravkom presude. 
To ipak ne znači da on nije načinjen, iako je očito načinjen znat- 
no nakon okončanja suđenja. 

Jugoslavenski komunistički Vjesnik objavio je 7. lipnja 1945. 
da je Vojni sud II. armije dan ranije u Zagrebu osudio "veleiz- 

dajničku i zločinačku bandu dr. Milu Budaka i ostale ustaške 
glavešine". U vijesti se navodi kako su "zbog veleizdaje i ratnih 
zločina" osuđeni na smrt vješanjem, trajan gubitak građanske 
časti i konfiskaciju imovine dr. Mile Budak, pukovnik Joso (sic!) 
Rukavina, predsjednik Prijekoga suda dr. Ivan Vidnjević; na 
smrt strijeljanjem, trajan gubitak građanske časti i konfiskaci- 
ju imovine predsjednik ustaške vlade dr. Nikola Mandić, mini- 
star dr. Julije Makanec, ministar Nikola Steinfel i ministar dr. 
Pavao Canki, dok je na kaznu doživotne robije osuđen usta- 
ški doglavnik Ademaga Mešić, a general Lavoslav Milić | "u. 
staški guverner Dalmacije" dr. Bruno Nardelli na kaznu robi. 
je u trajanju od 20 godina. I potonjoj trojici izrečena je mjera 
trajnoga gubitka građanske časti te konfiskacija imovine (Vje- 
snik, 1945, br. 41). Sutradan je isti list objavio opširniji, nepot- 
pisani komentar te osude "ustaških zločinaca, doglavnika, mi- 
nistara i funkcionara", ukratko donoseći navode "iz teške op- 
tužnice koju je podnio javni tužilac Hrvatske Jakov Blažević" 
te se izrugujući optuženicima zbog kukavičkoga držanja i 
prebacivanja odgovornosti na druge. Jedino je L. Milić, piše 
Vjesnik, priznao odgovornosti čak počeo plakati (Vjesnik, 1945, 
br. 42). Iz Politeovih bilježaka, međutim, ne proizlazi da bi se 
optuženici držali "kukavički". pa Ha pr 
«Osim što nisu dobili presudu, nema nikakve dvojbe da: 


optuženici nisu imali ni pravo na žalbu. :Berčić je, doduše, us-: 


tvrdio da su svi optuženici, osim Vidnjevića, htjeli izjaviti žal: 


obu (FTudelist, 2003, 89). No za to nije bilo ni vremena ni mo- 
. gućnosti, jer postupak nije ni bio dvostupanjski, a k tome bi 


žalba pretpostavljala pravodobnu izradbu pisanog otpravka.. 
presude. Ipak je moguće da su optuženici (ili bar dio njih) po-- 


> kušali tražili pomilovanje. Po navodima Gabrijela Divjanovi- 
“ća, svi optuženici, osim Vidnjevića, to sui učinili (Tuđ en, 1990). 
o0Noni za ovo nema nikakva dokaza: nikad nije pronađen ni- | 


kakav pisani trag ni navodne molbe za pomilovanje, a ni od- 
luke o njoj, pa se može samo nagađati je li molba u noći sa 6. 
na 7. lipnja 1945. uopće upućena i je li u vezi s njom donesena 
ikakva odluka. Nije pronađen ni zapisnik s glavne rasprave ni 
zapisnik o vijećanju. A kako proizlazi iz Tanjugove vijesti od 7. 
lipnja, osuda nad osuđenima na smrt izvršena je u ranim ju- 
tarnjim satima 7. lipnja 1945. godine (Krizman, 1986; Jareb, 1990). 


Prema objavljenoj osudi, M. Budak je trebao biti obješen. Me- 


đutim, prema rukopisnome Popisu smrtnih presuda Vojnog 
suda Komande zagrebačkoga područja, koji obuhvaća razdo- 
blje od 12. svibnja 1945. do 22. veljače 1946., osuda nad njim iz- 
vršena je strijeljanjem ("Smrtne presude Vojnog suda Koman- 
de zagrebačkog područja", u: Partizanska i komunistička represi- 
ja i zločini u Hrvatskoj 1944.—1946. Dokumenti: Zagreb i središnja 
Hrvatska, 2008). 

This text presents a reaction to the article by Josip Jurčević, 
published in the journal Društvena istraživanja no. 4/2012, 
in which he claims that the verdict from the first big post-war 
trial in 1945 against Dr. Mile Budak does not exist. The 
authors of ihis article correct Jurčević's statement and 
disclose some previously unknown information concerning 
Budak's trial, which was also the trial of other higher 
administrative officials within ihe apparatus of tihe 
Independent State of Croatia. 

